Rapport mill-Kummissjoni Dwar l-applikazzjoni matul is-sena 2005 tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni /* KUMM/2007/0548 finali */





[pic] | KUMMISSJONI TAL-KOMUNITAJIET EWROPEJ | Brussel 24.9.2007 KUMM(2007) 548 finali RAPPORT MILL-KUMMISSJONI Dwar l-applikazzjoni matul is-sena 2005 tar-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni DAħLA Ir-Regolament (KE) Nru 1049/2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni[1] jistipola fl-Artikolu 17(1) li kull istituzzjoni għandha tippubblika rapport annwali li juri n-numru ta’ każijiet fejn hija rrifjutat li tikkomunika dokumenti wara talba u tippreżenta r-raġunijiet għal-dan ir-rifjut. Ir-rapport għandu jsemmi wkoll in-numru ta' dokumenti sensittivi li r-referenzi tagħhom ma ġewx imdaħħla fir-reġistru pubbliku tad-dokumenti. Dan ir-rapport, li jkopri s-sena 2005, hu r-raba’ rapport ippreżentat b'dan il-mod mill-Kummissjoni fl-applikazzjoni ta' din id-dispożizzjoni. L-anness ta' dan ir-rapport fih data ta' l-istatistika dwar it-trattament tat-talbiet għall-aċċess. Serje ta' tabelli juru l-figuri għall-erba’ snin ta' applikazzjoni tar-Regolament, li b’hekk jippermettu li tiġi segwita l-evoluzzjoni ta' l-implimentazzjoni tiegħu. F'dan ir-rigward, għandu jiġi enfasizzat li l-istatistika hi biss dwar it-talbiet ta' aċċess għal dokumenti li ma kinux ippubblikati u ma tinkludi la l-ordnijiet tad-dokumenti diġà ppubblikati u lanqas it-talbiet għal informazzjoni. 1. Politika ta’ Trasparenza Is-sena 2005 mmarkat it-tnedija ta’ “Inizjattiva Ewropea ta’ Trasparenza” li tagħmel parti mill-għanijiet strateġiċi tal-Kummissjoni għall-perjodu 2005-2009. Wara l-ewwel dibattitu ta’ orjentament matul il-laqgħa tagħha tat-18 ta’ Mejju 2005[2], il-Kummissjoni ddeċidiet, fid-9 ta’ Novembru 2005, li tniedi din l-inizjattiva bi tliet sensieli ta’ azzjonijiet. 1.1. Titjib ta’ l-aċċess għall-informazzjoni: - il-pubblikazzjoni ta’ informazzjoni dwar il-benefiċjarji finali tal-fondi Komunitarji; - sinerġija aħjar bejn id- databases b’tali mod li jiżdied il-qasam ta’ kopertura tar-reġistru. 1.2. Pubblikazzjoni fl-2006 ta’ Green Paper biex jitnieda dibattitu dwar: - obbligu legali ta’ pubblikazzjoni mill-Istati Membri ta’ l-informazzjoni dwar il-benefiċjarji finali tal-fondi Komunitarji f’ġestjoni maqsuma; - l-attività tal-gruppi ta’ interess; - il-prattiki tal-Kummissjoni fil-qasam tal-konsultazzjoni. 1.3. It-tnedija ta’ dibattitu interistituzzjonali ddedikat għal-leġiżlazzjoni dwar l-aċċess tal-pubbliku għad-dokumenti, fuq il-bażi tar-rapport tal-Kummissjoni dwar l-implimentazzjoni tal-prinċipji tar-Regolament 1049/2001[3] u ta’ konsultazzjoni pubblika dwar reviżjoni eventwali ta’ dan ir-Regolament. 2. Reġistri u Siti fuq l-Internet 2.1. Fl-aħħar ta’ l-2005, ir-reġistru tad-dokumenti tal-Kummissjoni kien fih 61 085 dokument. (ara t-tabella fl-anness). 2.2. Ir-Regolament jipprevedi fl-Artikolu 9(3) li d-dokumenti hekk imsejħa “sensittivi”[4] jitniżżlu biss fir-reġistru bi qbil ma' l-awtorità ta' oriġini. Fl-2005, l-ebda dokument sensittiv fis-sens ta’ din id-dispożizzjoni ma kien jagħmel parti mill-kopertura tar-reġistru. 2.3. Wara impenn tal-President tal-Kummissjoni fir-rigward tal-Parlament Ewropew, ġie introdott reġistru speċifiku dwar il-gruppi ta’ esperti fit-3 ta’ Ottubru 2005. Dan ir-reġistru jipprovdi ħarsa ġenerali ta' l-organizzazzjonijiet konsultattivi kollha li jassistu lill-Kummissjoni u s-servizzi tagħha fit-tħejjija ta' proposti leġiżlattivi u ta' inizjattivi politiċi. Dan jiżdied mar-reġistru dwar il-ħidmiet tal-kumitati li jassistu lill-Kummissjoni fl-eżerċizzju tal-kompetenzi ta’ eżekuzzjoni li ngħatawlha mil-leġiżlatur, li ġie stabbilit fl-2003. 2.4. Id- data dwar il-konsultazzjoni tas-sit “Trasparenza u aċċess għad-dokumenti”, aċċessibbli fuq is-server EUROPA hija kif ġej: Numru ta’ viżitaturi | Numru ta’ sessjonijiet | Paġni viżwalizzati | Total | 98.804 | 151.176 | 203.159 | Medja fix-xahar | 8.234 | 12.598 | 16.930 | 3. Kooperazzjoni ma' l-Istituzzjonijiet l-oħra u l-Istati Membri Il- Kummissjoni interistituzzjonali , prevista fl-Artikolu 15(2) tar-Regolament, ma ltaqatx fil-livell politiku matul is-sena 2005. Madankollu, l-uffiċjali għolja responsabbli mill-applikazzjoni tar-Regolament fi ħdan it-tliet istituzzjonijiet[5] iltaqgħu fil-11 ta' Novembru 2005. Dawn iddeċidew li jikkonsolidaw u jifformalizzaw il-kooperazzjoni interistituzzjonali fil-livell tas-servizzi billi jintroduċu żewġ gruppi ta’ ħidma speċifiċi: - grupp responsabbli mill-koordinazzjoni tar-reġistri u l-istrumenti l-oħra ta' informazzjoni; - formu ta’ skambju dwar kwistjonijiet ta’ natura legali dwar l-applikazzjoni tar-Regolament. 4. Analiżi tat-Talbiet Għal Aċċess 4.1. Iż-żieda kostanti tan-numru ta’ talbiet inizjali osservata mill-adozzjoni tar-Regolament ġiet ikkonfermata matul is-sena 2005, minkejja li b’mod inqas kostanti mill-2004. Għas-sena 2005, ġew irreġistrati 3173 talba iniżjali, jiġifieri 573 talba aktar mill-2004, li jirrappreżentaw żieda ta' 22.1%. Bħala tfakkira, il-perċentwali ta’ żieda kienu ta’ 53.7% fl-2003 u ta' 70.72% fl-2004. 4.2. In-numru ta’ talbiet ta’ konferma baqa’ prattikament l-istess; ġew irreġistrati 167 domanda fl-2005 kontra 162 fl-2004. 4.3. Ftit hemm tibdiliet fit- tqassim tat-talbiet skond il-qasam ta’ interess . L-oqsma tal-kompetizzjoni, tad-dazji doganali u tat-tassazzjoni indiretta, tas-suq intern u ta' l-ambjent b’kollox jiffurmaw kważi 35 % tat-talbiet. Madankollu, intwera interess dejjem jiżdied għall-politika ta’ l-intrapriża, għat-trasport u l-enerġija, għall-politika reġjonali u għall-qasam tal-kooperazzjoni fil-qasam tal-ġustizzja. 4.4. It- tqassim tat-talbiet f'kategoriji soċjo-professjonali ma nbidlitx b'mod sinifikanti. Il-gruppi ta' interess differenti, l-NGOs u l-intrapriżi jirrappreżentaw aktar minn 40% mit-talbiet. 4.5. Fl-aħħarnett, it- tqassim ġeografiku tat-talbiet baqa’ wkoll kostanti. Kważi kwart mit-talbiet (22.63 %) joriġinaw minn persuni jew minn organizzazzjonijiet imwaqqfa fil-Belġju, minħabba fin-numru ta' intrapriżi, minn uffiċċji ta' avukati jew minn assoċjazzjonijiet jew NGOs li joperaw fuq livell Ewropew. Barra dan, il-biċċa l-kbira tat-talbiet joriġinaw mill-Istati Membri l-iktar popolati: il-Ġermanja, l-Italja, Franza, ir-Renju Unit, Spanja u l-Olanda, li b’kollox jagħmlu ftit iktar min-nofs tat-talbiet. Anke fl-2005, is-sehem ta' l-Istati Membri l-ġodda baqgħet modesta (4.58 %). 5. L-Applikazzjoni ta' l-Eċċezzjonijiet għad-Dritt ta' Aċċess 5.1. Il-perċentwali ta' tweġibiet pożittivi fil-fażi inizjali tat-talbiet tinsab prattikament fuq l-istess livell tas-snin preċedenti, jiġifieri 68.24 %. F'64.67 % tal-każijiet, id-dokumenti ġew żvelati b'mod sħiħ u f'3.57 % tal-każijiet, ingħata aċċess parzjali għad-dokumenti mitluba. Din il-perċentwali ma tieħux in kunsiderazzjoni n-numru kbir ta' talbiet għall-aċċess fir-rigward ta' dokumenti li kienu diġà tqassmu (kważi talba waħda minn kull ħamsa). Barra minn hekk, f'madwar 2 % tal-każijiet, it-talba kienet tikkonċerna dokument ineżistenti. 5.2. Il-perċentwali tad-deċiżjonijiet li jikkonfermaw il-pożizzjoni inizjali qiegħed jonqos, minn 73.21% għal 68.44% tal-każijiet. B’konsegwenza, f’31.56% tal-każijiet, dak li għamel it-talba kiseb aċċess usa’ wara li ppreżenta talba ta’ konferma. Il-perċentwali tat-tweġibiet totalment pożittivi wara rifjut inizjali qed jonqos, minn 9.09 % għal 8%. Min-naħa l-oħra, il-perċentwali ta' deċiżjonijiet li taw aċċess parzjali wara rifjut inizjali żdied sew, billi għadda minn 17.7 % għal 23.56 %. Fit-tmiem tal-proċess ir-rata tar-risposti pożittivi baqgħet prattikament fl-istess livell ta’ l-2004 (69.87% kontra 70% fl-2004). F'65.08 % tal-każijiet, id-dokumenti ġew żvelati b'mod sħiħ u f'4.79 % tal-każijiet, ingħata aċċess parzjali għad-dokumenti mitluba. 5.3. Fil-fażi tal-bidu, ir-raġuni prinċipali għar-rifjut baqgħet il-protezzjoni ta' l-għan ta' l-attivitajiet ta' spezzjoni, ta' inkjesta u ta' verifika (it-tielet inċiż ta' l-Artikolu 4(2)). Din l-eċċezzjoni hija l-bażi ta’ 41% tar-rifjuti, kontra 31.81 % fl-2004. Fil-biċċa l-kbira tal-każijiet dawn huma talbiet għal aċċess għal dokumenti fil-qasam tal-kompetizzjoni jew dokumenti dwar il-proċeduri ta’ infrazzjoni mhux magħluqa. It-tieni raġuni għar-rifjut tikkonċerna l-protezzjoni tal-proċess deċiżjonali tal-Kummissjoni (l-Artikolu 4(3)), b’perċentwali ta’ 26.74%, kontra 25.44% fl-2004. Il-protezzjoni ta’ l-interessi kummerċjali tintuża f’7.39% tal-każijiet ta’ rifjut fil-fażi inizjali, kontra 8.33% fl-2004. 5.4. Ir-raġunijiet ewlenin li jiġġustifikaw il-konferma ta' rifjut għall-aċċess huma l-istess bħal fl-istadju inizjali: - il-protezzjoni ta' l-għan ta' l-attivitajiet ta' l-inkjesta (29.77 %) ; - il-protezzjoni tal-proċess deċiżjonali (21.10 %). Ta’ min jinnota madankollu li l-protezzjoni ta’ l-interessi kummerċjali tintuża b’mod iktar frekwenti fl-ipproċessar tat-talbiet ta’ konferma (13,9%). 6. Ilmenti ppreżentati lill-Ombudsman Ewropew 6.1. Matul is-sena 2005, l-Ombudsman għalaq disa’ fajls ta' ilmenti kontra l-Kummissjoni dwar rifjuti ta' l-għoti ta' dokumenti. Ilment wassal għal abbozz ta’ rakkomandazzjoni, li l-Kummissjoni segwiet parzjalment; l-Ombudsman għalaq il-fajl b'kumment kritiku. Ħames ilmenti ġew irregolati għas-sodisfazzjoni ta’ dak li għamel l-ilment. F’wieħed minn dawn il-każijiet, l-Ombudsman għamel kumment kritiku, iżda dan kien jikkonċerna aspett ieħor ta’ l-ilment. F’każ wieħed, dak li għamel l-ilment irrinunċja għat-talba tiegħu għall-aċċess. Fl-aħħarnett, żewġ każijiet ingħalqu mingħajr ma kien hemm amministrazzjoni ħażina. 6.1.1. Ilment 2229/2003/MHZ Dan l-ilment jikkonċerna proċedura ta’ infrazzjoni fil-qasam ambjentali, mibdija wara ilment minn NGO. Barra minn dan, l-NGO ikkontestat ir-rifjut li jingħatawlha dokumenti skambjati ma’ l-awtoritajiet Spanjoli fil-qafas tal-proċedura. L-Ombudsman ikkonkluda li r-rifjut ta’ l-aċċess ma kienx jikkostitwixxi każ ta’ amministrazzjoni ħażina, iżda għamel kumment kritiku fir-rigward tad-dewmien tal-proċedura ta' infrazzjoni. 6.1.2. Ilment 2403/2003/MF Membru tal-Parlament Ewropew talab aċċess għal dokumenti dwar żewġ każijiet ta’ infrazzjoni dwar l-eżenzjoni mill-VAT mogħtija lill-knisja Kattolika fi Spanja u fil-Portugall. Il-Kummissjoni kkomunikatlu d-dokumenti dwar dawn iż-żewġ fajls ta’ infrazzjoni, ħlief għal opinjoni tas-Servizz legali tagħha u dokumenti trażmessi mill-Istati Membri kkonċernati, li kienu kontra l-iżvelar. L-Ombudsman għalaq il-fajl mingħajr ma sab li kien hemm amministrazzjoni ħażina min-naħa tal-Kummissjoni. 6.1.3. Ilment 948/2004/OV NGO xtaqet tikseb it-tielet rapport tal-Kummissjoni dwar il-Koeżjoni ekonomika u soċjali, qabel l-adozzjoni tiegħu. Problema amministrattiva dewmet l-ipproċessar tat-talba. Minħabba li sadattant ir-rapport kien ġie adottat u ppubblikat, it-talba saret bla skop. 6.1.4. Ilment 1368/2004/GG Dik li għamlet l-ilment, kumpanija li tipparteċipa fi proġett ambjentali fiċ-Ċina li l-kuntratt tagħha kien itterminat mill-Kummissjoni, ikkontestat r-rifjut li jingħatawlha dokumenti dwar is-servizzi ta’ l-espert li hija kienet issekondat. Dan ir-rifjut kien ibbażat fuq il-protezzjoni tad- data personali u ta’ l-interessi kummerċjali ta’ dan l-espert. Peress li l-Ombudsman stieden lill-Kummissjoni biex terġa' tikkunsidra l-pożizzjoni tagħha, din żvelat parzjalment tlettax-il dokument, mingħajr data personali u reġgħet irrifjutat li tagħti t-tliet dokumenti l-oħra. L-Ombudsman madankollu għalaq il-fajl b'kumment kritiku. 6.1.5. Ilment 1798/2004/PB Dak li għamel l-ilment kien ippreżenta żewġ talbiet ta’ aċċess għal dokumenti. Talba minnhom kienet tikkonċerna l-miżuri ta' sigurtà adottati wara l-attentati tal-11 ta' Marzu 2004 f'Madrid u l-oħra d-diskussjonijiet dwar l-armonizzazzjoni tat-tul ta' żmien tal-pieni ta' priġunerija. Huwa ma kkontestax il-kontenut tar-risposti iżda biss li nqabeż it-terminu ta’ ħmistax-il jum tax-xogħol għall-ipproċessar ta’ l-ewwel talba. Filwaqt li sab li l-kwistjoni kienet ġiet riżolta, l-Ombudsman għalaq il-fajl billi għamel kumment. 6.1.6. Ilment 2821/2004/OV NGO ambjentali Griega ikkontestat l-aċċess parzjali li tatha l-Kummissjoni għal rapport ta’ missjoni dwar l-implimentazzjoni ta’ sentenza tal-Qorti f'kawża ta’ infrazzjoni. Peress li l-Kummissjoni fetħet proċedura ta’ infrazzjoni ġdida skond l-Artikolu 228 tat-Trattat KE, parti mid-dokument kien inħeba sabiex ma jippreġudikax in-negozjati li kienu għaddejjin ma’ l-awtoritajiet Griegi. L-Ombudsman għalaq il-fajl billi kkonkluda li ma kienx hemm amministrazzjoni ħażina min-naħa tal-Kummissjoni. 6.1.7. Ilment 3381/2004/TN Dan l-ilment jikkonċerna wkoll proċedura ta’ infrazzjoni fil-qasam ta’ l-ambjent, mibdija wara ilment minn assoċjazzjoni ta’ abitanti. Matul l-inkjesta, il-Kummissjoni kienet irrifjutat l-aċċess għall-iskambji ma’ l-awtoritajiet Brittanniċi. Wara l-għeluq tal-proċedura ta’ infrazzjoni, il-Kummissjoni żvelat id-dokumenti tagħha u r-risposti ta’ l-awtoritajiet Brittanniċi, wara konsultazzjoni. Peress li l-kwistjoni ġiet riżolta għas-sodisfazzjon ta’ min għamel l-ilment, l-Ombudsman għalaq il-fajl. 6.1.8. Ilment 116/2005/MHZ Membru tal-Parlament Ewropew ġie rrifjutat l-aċċess għal ittra mibgħuta mill-Ministru tal-Finanzi tal-Portugall fil-qafas tal-proċedura dwar l-iżbilanċi eċċessivi. Meta ġie kkonsultat mill-Ombudsman, il-gvern ġdid Portugiż ma qajjem l-ebda oġġezzjoni biex tiġi żvelata l-ittra. Skond l-abbozz ta' rakkomandazzjoni ta' l-Ombudsman, il-Kummissjoni żvelat l-ittra. 6.1.9. Ilment 1777/2005/GG Avukat Ġermaniż ikkontesta r-rifjut ta’ l-Uffiċċju Ewropew tal-Ġlieda kontra l-Frodi (OLAF) li tatih dokument dwar inkjesta li kienet għaddejja rigward proġett fil-Leżoto. Minħabba li l-OLAF għalaq l-inkjesta mingħajr segwitu, dak li għamel l-ilment irrinunċja għat-talba tiegħu. 6.2. Minbarra l-ilmenti 116/2005/MHZ u 1777/2005/GG, deskritti hawn fuq, l-Ombudsman irċieva, matul is-sena 2005, 13-il ilment ieħor rigward rifjut li jingħataw dokumenti. 7. Kawżi ġudizzjarji 7.1. Il-Qorti tal-Prim’Istanza ħareġ żewġ sentenzi u tliet digrieti f'kawżi dwar deċiżjonijiet tal-Kummissjoni li jirrifjutaw totalment jew parzjalment l-aċċess għal dokumenti fuq il-bażi tar-Regolament 1049/2001. 7.1.1. Sentenza tal-Qorti tal-Prim'Istanza tas-17 ta' Marzu 2005, kawża T-187/03, Isabella Scippacercola vs il-Kummissjoni: Il-Qorti tal-Prim'Istanza kkonfermat li d-dritt ta' Stat Membru li jopponi l-iżvelar ta’ dokument li joħroġ minn dan l-Istat Membru, skond l-Artikolu 4(5) tar-Regolament, jikkonċerna wkoll dokumenti trażmessi minn dan l-Istat Membru lil istituzzjoni li ma ġewx miktuba minn organu ta' dan l-Istat. 7.1.2. Sentenza tal-Qorti tal-Prim'Istanza tat-13 ta' April 2005, kawża T-2/03, Verein für Konsumenteninformation vs il-Kummissjoni Il-Qorti tal-Prim'Istanza annullat id-deċiżjoni tal-Kummissjoni li rrifjutat l-aċċess għall-fajl dwar kwistjoni ta’ kartell, filwaq li fakkret li l-istituzzjoni għandha tagħmel analiżi konkreta u individwali tad-dokumenti mitluba. Madankollu, f’każijiet eċċezzjonali, l-istituzzjoni tista’, abbażi tal-prinċipju ta’ proporzjonalità, ma tagħmilx eżami konkret u individwali bħal dan, iżda biss wara li tkun studjat l-għażliet possibbli kollha l-oħra u spjegat b’mod dettaljat ir-raġunijiet għalxiex dawn l-għażliet alternattivi jimplikaw ukoll piż amministrattiv sproporzjonat. 7.1.3. Digriet tal-Qorti tal-Prim'Istanza tat-8 ta’ Ġunju 2005 fil-Kawża T-287/03 Società Imballaggi metallici Salerno Srl vs il-Kummissjoni:: Din il-kawża tikkonċerna l-aċċess għall-korrispondenza skambjata ma' l-awtoritajiet Taljani fil-qafas ta' għajnuna mill-Istat. Is-suġġett tat-tilwima huwa identiku għal dak fil-kawża T-76/02, Messina vs il-Kummissjoni, fejn il-Qorti tal-Prim'Istanza kienet iddeċidiet li, wara l-oppożizzjoni ta’ l-awtoritajiet Taljani għall-iżvelar ta' l-ittri li huma kienu indirizzaw lill-Kummissjoni, din ta' l-aħħar kienet obbligata li tirrifjuta l-aċċess għal dawn id-dokumenti. Il-Qorti tal-Prim'Istanza ċaħdet ir-rikors bħala manifestement nieqes minn kull bażi fil-liġi. 7.1.4. Digriet tal-15 ta’ Ġunju 2005 fil-kawża T-98/04 (l-istess rikorrent tal-kawża hawn fuq kif ukoll impriżi Taljani oħra): Din il-kawża hija marbuta ma’ dik preċedenti, iżda r-rikors jikkonċerna l-annullament tad-deċiżjoni li permezz tagħha l-Kummissjoni ddikjarat għajnuna mill-Istat bħala kompatibbli mas-suq komuni. Fil-kuntest ta’ din il-proċedura, ir-rikorrenti talbu, bħala miżura ta’ organizzazzjoni tal-proċedura, il-komunikazzjoni ta’ l-ittri indirizzati lill-Kummissjoni mill-awtoritajiet Taljani li jikkonċernaw l-iskema ta’ l-għajnuna. Ir-rikors ġie miċħud bħala inammissibbli. 7.1.5. Digriet tal-President ta’ l-Ewwel Awla tal-Qorti tal-Prim'Istanza tat-2 ta’ Ġunju 2005 fil-kawża T-237/04 Ultradent Products Inc vs il-Kummissjoni : Il-kawża tħassret mir-reġistru wara li r-rikorrenti rtirat minnha. 7.2. Fl-2005 kien hemm tlettax-il rikors ġdid kontra deċiżjonijiet tal-Kummissjoni taħt ir-Regolament 1049/2001. Ħdax-il rikors għadhom pendenti; ġie mħassar rikors wieħed u ieħor ġie ddikjarat inammissibbli. 7.2.1. A.S.TER, kawża T- 409/05 [6] : Ir-rikorrenti hija kumpanija li l-azzjonist prinċipali tagħha hija l-muniċipalità ta’ Genova. Din il-kumpanija tixtieq tikseb l-aċċess għad-dokmenti li taw bidu għal inkjesta dwar suspett ta’ infrazzjoni tar-regoli Komunitarji ta' l-akkwist pubbliku. L-aċċess ġie miċħud minħabba li l-iżvelar tagħhom seta’ jkun ta’ preġudizzju għall-investigazzjoni li kienet għaddejja. Ir-rikorrenti tikkontesta l-applikazzjoni ta’ din l-eċċezzjoni u, barra minn dan, tinvoka l-ksur tal-prinċipju tal-kontradittorju. 7.2.2. Borax Europe Ltd, Kawżi T-121/05 et T-166/05 [7] : Dan ir-rikors ġie mressaq minn intrapriża li tikkontesta d-deċiżjoni tal-Kummissjoni li rrifjutatilha l-aċċess għal xi dokumenti u, b’mod partikolari, għal reġistrazzjonijiet awdjo ta’ laqgħa ta’ grupp ta’ esperti bi tħejjija għat-30 adattament għall-progress tekniku tad-direttiva dwar il-klassifikazzjoni, l-ippakkjar u t-tikkettar tas-sostanzi perikolużi. Id-dokumenti jikkonċernaw partikolarment il-klassifikazzjoni ta’ l-aċidu boriku u l-borati. 7.2.3. Edizzjonijiet Odile Jacob, kawża T -237/05 [8] : Ir-rikorrenti, li ressqet żewġ rikorsi għall-annullament ta’ deċiżjonijiet tal-Kummissjoni dwar operazzjoni ta’ konċentrazzjoni, ippreżentat ukoll talba għall-aċċess għal dokumenti dwar din l-operazzjoni. Permezz ta’ dan ir-rikors, hija attakkat d-deċiżjoni li rrifjutatilha t-talba tagħha. 7.2.4. Internationaler Hilfsfonds eV, kawża T -141/05 [9] : Ir-rikorrenti hija NGO attiva fil-qasam umanitarju. Wara t-tmiem ta’ kuntratt mill-Kummissjoni, din xtaqet tikseb aċċess sħiħ għall-fajl ikkonċernat. Il-Kummissjoni tatu l-parti l-kbira tal-fajl iżda żammet il-kunfidenzjalità ta’ ċerti dokumenti. Ir-rikorrenti ppreżentat ilment lill-Ombudsman, li għalaq il-fajl b’kumment kritiku. Ir-rikorrenti mbagħad irtirat it-talba għal aċċess sħiħ tal-fajl. Peress li l-Kummissjoni żammet il-pożizzjoni tagħha, ir-rikorrenti ressqet rikors lill-qorti. 7.2.5. Muñiz, kawża T -144/05 [10] : Dan ir-rikors, li ġie ppreżentat minn avukat speċjalizzat, jikkonċerna l-aċċess għall-minuti tal-ħidmiet ta’ grupp ta’ ħidma maħluq fi ħdan il-Kumitat tal-Kodiċi Doganali u għal dokumenti oħra sottomessi lil dan il-Kumitat. Il-Kummissjoni rrifjutat li tiżvela dawn id-dokumenti minħabba li dawn jikkonċernaw kwistjonijiet li għadha ma ttieħdet l-ebda deċiżjoni dwarhom. 7.2.6. MyTravel, kawża T -403/05 [11] : Ir-rikorrenti, taħt l-isem "Airtours plc", kisbet l-annullament ta’ deċiżjoni tal-Kummissjoni dwar operazzjoni ta’ amalgamazzjoni[12]. Fil-kuntest ta’ azzjoni għal kumpens għal danni allegatament imġarrba[13], ir-rikorrenti talbet l-aċċess għar-rapport tas-servizzi tal-Kummissjoni mħejji wara l-annullament tad-deċiżjoni dwar l-amalgamazzjoni, kif ukoll għal dokumenti oħra relatati. Ir-rikors għandu l-għan li jannulla d-deċiżjoni li tirrifjuta li tikkomunika wħud minn dawn id-dokumenti lir-rikorrenti. 7.2.7. Navigazione Libera del Golfo, Kawżi T-109/05 u T-444/05 [14] : Permezz ta' dawn iż-żewġ kawżi, il-kumpanija ta’ navigazzjoni tixtieq tikseb aċċess għal data dwar l-ispejjeż addizzjonali involuti fl-operazzjoni minn kumpanija konkorrenti ta’ servizz ta’ trasport bil-baħar taħt arranġement ta' servizz pubbliku. Din id- data tinsab fil-verżjoni kunfidenzjali tad-deċiżjoni dwar għajnuna notifikata mill-awtoritajiet Taljani, iżda tħassret fil-verżjoni ppubblika ta’ din id-deċiżjoni. 7.2.8. Nomura, kawża T- 233/05 [15] : Ir-rikorrenti introduċiet rikors kontra deċiżjoni tal-Kummissjoni dwar għajnuna mill-Istat fir-Repubblika Ċeka u talbet l-aċċess għall-fajl ippreparat bi tħejjija għal din id-deċiżjoni. Il-Kummissjoni ċaħdet din it-talba fuq il-bażi ta’ bosta eċċezzjonijiet : il-protezzjoni ta’ l-inkjesta, li ma kinitx magħluqa minħabba li d-deċiżjoni kienet is-suġġett ta’ kawża, l-oppożizzjoni ta’ l-awtoritajiet Ċeki għall-iżvelar ta' dokumenti trażmessi lill-Kummissjoni u l-protezzjoni tad-deliberazzjonijiet interni. Ir-rikorrenti kkontestat r-raġunijiet għar-rifjut u invokat interess pubbliku superjuri għall-iżvelar. 7.2.9. Verband der Internationalen Caterer in Deutschland eV, Kawża T-5/05 [16] : Ir-rikorrenti attakkat id-deċiżjoni li permezz tagħha l-Kummissjoni, abbażi ta’ l-oppożizzjoni ta’ l-awtoritajiet Ġermaniżi, irrifjutat l-aċċess għal talba tar-Repubblika Federeali tal-Ġermanja li tintroduċi miżuri ta’ deroga skond id-dispożizzjonijiet tas-sitt direttiva tal-VAT. Din il-kawża tħassret mir-reġistru b'Digriet tal-Qorti tal-Prim'Istanza tas-27 ta’ Jannar 2007[17]. 7.2.10. Weber, kawża T-290/05 [18] : Dan ir-rikors jikkonċerna l-aċċess għall-fajl dwar inkjesta dwar il-finanzjament ta’ entitajiet pubbliċi ta’ radjodiffużjoni fil-Ġermanja. Ta’ min jinnota li r-rikorrent talab lil-Qorti tal-Prim'Istanza biex tindirizza inġunzjoni lill-Kummissjoni sabiex tagħtih id-dokumenti mitluba. B’digriet tal-Qorti tal-Prim'Istanza tal-11 ta’ Diċembru 2006, ir-rikors ġie miċħud bħala manifestement inammissibbli. 7.2.11. Williams, kawża T-42/05 [19] : Ir-rikorrenti, assistenta universitarja, talbet l-aċċess għad-dokumenti dwar it-tfassil tal-leġiżlazzjoni fil-qasam ta’ l-organiżmi ġenetikament modifikati. Hija kkontestat l-aċċess parzjali li ngħatalha. 8. Konklużjonijiet L-interess dejjem jiżdied tal-pubbliku li jkollu aċċess għad-dokumenti mhux ippubblikati tal-Kummissjoni ġie kkonfermat matul is-sena 2005. Bħal fis-snin preċedenti, it-talbiet oriġinaw fil-biċċa l-kbira tagħhom (iktar minn 40%) minn intrapriżi, NGOs, uffiċċji ta’ l-avukati jew gruppi ta’ interessi diversi. L-impressjoni ġenerali li toħroġ mill-analiżi tat-talbiet għall-aċċess hi li proporzjon kbir minn dawn jikkonċerna l-attivitajiet tal-Kummissjoni fil-qasam tal-kontroll ta' l-applikazzjoni tal-liġi komunitarja. F'bosta każijiet, dawn it-talbiet għall-aċċess isiru bl-għan li jiġu akkwistati dokumenti li x'aktarx li jappoġġaw il-pożizzjoni ta' min jagħmel it-talba fil-kuntest ta' ilment, per eżempju dwar ksur suspettat tad-dritt komunitarju, jew ta' rikors amministrattiv jew ġudizzjarju. Għandu jiġi nnutat li dawn it-talbiet ġeneralment jinvolvu volumi kbar ta’ dokumenti li l-analiżi tagħhom toħloq xogħol amministrattiv kbir. Ir-raġunijiet għar-rifjut li huma msemmija l-aktar joħorġu mill-protezzjoni ta' l-interessi li ġejjin: l-għanijiet ta' inkjesti, l-interessi kummerċjali ta' l-intrapriżi u l-proċedura li biha l-Kummissjoni tadotta deċiżjonijiet. Din l-eċċezzjoni ta' l-aħħar hi invokata aktar sabiex tipproteġi t-teħid ta' deċiżjonijiet individwali milli l-proċess leġiżlattiv. Fil-qasam leġiżlattiv, hemm iktar u iktar dokumenti direttament aċċessibbli għall-pubbliku, mingħajr ma jkun hemm bżonn talba għall-aċċess. Id-Direttorati Ġenerali tal-Kummissjoni żviluppaw is-siti ta’ l-internet tagħhom dwar il-politiki speċifiċi u permezz ta’ dan għandhom numru konsiderevoli ta’ dokumenti għad-disponibbiltà tal-pubbliku. L-ilmenti magħluqa fl-2005 mill-Ombudsman fil-parti l-kbira tagħhom ġew riżolti għas-sodisfazzjoni tar-rikorrent. In-numru ta' lmenti ppreżentati lill-Ombudsman meta mqabbla ma' l-applikazzjoni tar-Regolament 1049/2001 baqa’ stabbli fl-2005 anki jekk kien hemm żieda fin-numru ta' talbiet. Il-Qorti tal-Prim’Istanza kkonfermat il-ġurisprudenza tagħha fuq żewġ punti: - il-poter ta’ l-Istati Membri li jopponu l-iżvelar ta’ dokumenti li huma jkunu trażmettew lil istituzzjoni; - ir-rekwiżit, fil-prinċipju, ta’ eżami konkret u individwali tad-dokumenti li huma s-suġġett ta’ talba għall-aċċess. Barra dan, il-Qorti tal-Prim'Istanza kkjarifikat li r-Regolament 1049/2001 jikkonċerna l-aċċess pubbliku għad-dokumenti u li l-interess partikolari li rikorrent jista’ jressaq mhuwiex rilevanti għall-evalwazzjoni tal-validità ta’ deċiżjoni ta’ ċaħda ta' aċċess. * * * * * ANNEX Statistics relating to the application of Regulation No 1049/2001 2002-2005 CONTENTS OF THE REGISTER 2002 | 2.095 | 6.478 | 134 | 116 | 3.066 | 11.889 | 2003 | 2.338 | 6.823 | 135 | 113 | 2.467 | 11.876 | 2004 | 2.327 | 7.484 | 134 | 145 | 2.718 | 12.808 | 2005 | 2.152 | 7.313 | 129 | 126 | 2.674 | 12.394 | Total | 10.868 | 33.487 | 532 | 500 | 15.698 | 61.085 | INITIAL REQUESTS 1. Number of initial requests 2002 | 2003 | 2004 | 2005 | 991 | 1 523 | 2 600 | 3 173 | 2. Number of identifiable documents taken into consideration 2002 | 2003 | 2004 | 2005 | 2 150 | 2 936 | 4 051 | 4 534 | 3. Number of initial requests for which partial access was granted 2002 | 2003 | 2004 | 2005 | 44 | 64 | 105 | 122 | 4. Rate of positive replies during the initial stage 2002 | 2003 | 2004 | 2005 | Full access | 66.83 | 64.8 | 64.67 | Partial access | 2.48 | 3.39 | 3.57 | Total | 66.5 | 69.31 | 68.19 | 68.24 | CONFIRMATORY REQUESTS 5. Number of confirmatory requests 2002 | 2003 | 2004 | 2005 | 96 | 143 | 162 | 167 | 6. Breakdown of decisions on confirmatory requests (%) 2002 | 2003 | 2004 | 2005 | Confirmation | 66.9 | 61.57 | 73.21 | 68.44 | Partial revision | 9.2 | 8.29 | 17.70 | 23.56 | Full revision | 23.9 | 30.13 | 9.09 | 8.0 | 7. Rate of positive replies for the procedure as a whole 2002 | 2003 | 2004 | 2005 | Full access | 62.4 | 69.5 | 65.45 | 65.08 | Partial access | 8.3 | 3.32 | 4.58 | 4.79 | Total | 70.7 | 72.82 | 70.00 | 69.87 | BREAKDOWN OF REQUESTS 8. According to professional profile of requesters (%) 2002 | 2003 | 2004 | 2005 | Members of the public whose professional profile was not indicated | 31.8 | 30.16 | 32.15 | 31.89 | Civil society (interest groups. industry, NGOs. etc.) | 17.8 | 23.48 | 27.31 | 29.44 | Lawyers | 22.4 | 20.46 | 13.65 | 11.00 | Academics | 12.3 | 11.15 | 11.23 | 10.49 | Other EU institutions | 3.1 | 6.16 | 5 | 3.78 | Public authorities (other than the EU institutions) | 8.6 | 5.57 | 10.15 | 12.32 | Journalists | 3.8 | 3.02 | 0.5 | 1.07 | 9. According to geographical origin (%) 2002 | 2003 | 2004 | 2005 | Belgium | 23 | 25.05 | 26.42 | 22.63 | Germany | 10.9 | 12 | 12.77 | 13.24 | Italy | 9.6 | 8.85 | 10.35 | 9.77 | France | 10.3 | 7.80 | 8.62 | 9.71 | Not specified | 12.3 | 12.59 | 5.65 | 7.44 | United Kingdom | 8.8 | 7.87 | 8 | 6.62 | Spain | 5.4 | 5.25 | 5.69 | 5.52 | Netherlands | 6.4 | 6.30 | 4.96 | 5.29 | Denmark | 1.6 | 2.36 | 2.08 | 2.14 | Austria | 2.1 | 0.98 | 1.73 | 1.92 | Greece | 1.2 | 1.97 | 1.54 | 1.92 | Ireland | 2 | 1.38 | 1.19 | 1.70 | Portugal | 1.2 | 0.59 | 1.38 | 1.54 | Poland | 1.58 | 1.48 | Sweden | 1.3 | 1.18 | 1.19 | 1.10 | Finland | 0.5 | 0.59 | 0.69 | 0.88 | Switzerland | 0.62 | 0.85 | United States | 0.92 | 0.69 | Luxembourg | 0.4 | 1.11 | 0.65 | 0.66 | Czech Republic | 0.5 | 0.63 | Hungary | 0.73 | 0.60 | Norway | 0.35 | 0.44 | Slovakia | 0.27 | 0.38 | Malta | 0.27 | 0.35 | Lithuania | 0.19 | 0.28 | Latvia | 0.08 | 0.28 | Bulgaria | 0.04 | 0.25 | Slovenia | 0.23 | 0.19 | Cyprus | 0.31 | 0.16 | Canada | 0.12 | 0.16 | Romania | 0.12 | 0.16 | Estonia | 0.15 | 0.13 | Liechtenstein | 0.15 | 0.09 | Turkey | 0.12 | 0.09 | Croatia | 0.04 | 0.09 | Russia | 0.12 | 0.06 | Brazil | 0.06 | China (incl. Hong Kong) | 0.06 | Israel | 0.06 | Mexico | 0.06 | Albania | 0.03 | Egypt | 0.03 | Iceland | 0.03 | India | 0.03 | Japan | 0.04 | 0.03 | Macedonia (FYROM) | 0.04 | 0.03 | Taiwan | 0.03 | Ukraine | 0.03 | 2002 | 2003 | 2004 | 2005 | EU countries | 84.7 | 83.35 | 91.58 | 89.13 | Not specified | 12.3 | 12.59 | 5.65 | 7.50 | European countries not members of the EU (including candidate countries) | 1.7 | 0.93 | 1.24 | 2.10 | Non-European countries | 1.3 | 0.99 | 1.24 | 1.24 | Candidate countries | 2.14 | 0.27 | 0.54 | 10. According to areas of interest (%) 2002 | 2003 | 2004 | 2005 | Competition | 12.7 | 13.7 | 14.58 | 12.70 | Secretariat-General, Cabinets and Policy advisors | 15.9 | 10.62 | 8.66 | 9.41 | Environment | 6.2 | 7.41 | 7.23 | 8.19 | Internal market | 10.3 | 8.79 | 8.5 | 8.01 | Transport and energy | 2.9 | 3.54 | 5.54 | 6.37 | Taxation and customs union | 10.6 | 10.82 | 7.5 | 6.27 | Justice, freedom and security | 2.2 | 2.3 | 3.81 | 4.70 | Enterprise policy | 3.9 | 3.08 | 3.31 | 4.63 | Agriculture | 4.8 | 4.59 | 5.15 | 4.44 | Regional policy | 0.8 | 2.16 | 2.96 | 3.91 | External aid and development | 0.9 | 2.56 | 2.39 | 3.06 | Health and consumer protection | 4.4 | 4 | 2.38 | 2.68 | Employment and social affairs | 3.2 | 3.48 | 4.15 | 2.62 | Administration, personnel and recruitment | 3.2 | 3.21 | 2.35 | 2.23 | Budget and internal audit | 2.9 | 2.82 | 2.19 | 2.11 | Enlargement | 1 | 1.25 | 1.31 | 1.99 | Economic and financial affairs | 1.1 | 1.57 | 1.92 | 1.92 | External relations | 2.1 | 2.16 | 2.5 | 1.92 | Legal questions | 3 | 2.3 | 2.81 | 1.92 | Information technology and media | 0.88 | 1.83 | External trade | 1.1 | 2.03 | 2.27 | 1.67 | Fisheries | 0.6 | 0.72 | 1 | 1.64 | Fraud protection | 2.4 | 2.23 | 2.12 | 1.39 | Research and technology | 1.7 | 1.97 | 1.92 | 1.36 | Education and culture | 0.5 | 1.18 | 1.38 | 1.07 | Press and communication | 0.8 | 1.05 | 0.69 | 0.69 | Statistics | 0.1 | 0.39 | 0.15 | 0.32 | Interpretation and translation | 0.8 | - | 0.31 | 0.25 | Official publications | - | 0.07 | 0.04 | 0.03 | BREAKDOWN OF REFUSALS OF ACCESS ACCORDING TO THE EXCEPTION APPLIED 11. Initial requests (%) 2002 | 2003 | 2004 | 2005 | Public security | - | 0.21 | 0.36 | 0.29 | Defence and military matters | 0.46 | 0.31 | 0.72 | 0.14 | International relations | 1.8 | 5.33 | 4.84 | 4.08 | Financial, monetary or economic policy | 0.46 | 1.05 | 8.06 | 2.53 | Personal data | 5.2 | 4.39 | 5.20 | 3.31 | Commercial interests | 3.7 | 8.89 | 8.33 | 7.39 | Court proceedings and legal advice | 3.7 | 9 | 8.15 | 8.59 | Inspections, investigations and audits | 35.9 | 37.55 | 31.81 | 41.03 | Decision not taken | 8.6 | 11.82 | 10.57 | 12.60 | Internal deliberations | 9.10 | 14.87 | 14.50 | Confidentiality requested by the Member State from which the document originates | 2.1 | 5.96 | 2.6 | 3.73 | No reply or inadequate motivation | 19.6 | 6.07 | 4.48 | 2.68 | Note : In the column for 2002, the cases in which several exceptions were applied are not included in the breakdown according to the exception applied; in the other columns all the exceptions are identified. 12. Confirmatory requests (%) 2002 | 2003 | 2004 | 2005 | Public security | - | - | 0.35 | - | Defence and military matters | - | - | - | International relations | 7.2 | 7.76 | 4.21 | 5.01 | Financial, monetary or economic policy | - | - | 8.07 | 0.56 | Personal data | 0.6 | 6.85 | 9.12 | 10.31 | Commercial interests | 3.3 | 11.87 | 15.79 | 13.09 | Court proceedings and legal advice | 4.4 | 14.61 | 5.61 | 11.14 | Inspections, investigations and audits | 29.4 | 30.14 | 26.32 | 29.25 | Decision not taken | 1.6 | 3.65 | 12.98 | 8.08 | Internal deliberations | 14.61 | 8.77 | 12.81 | Confidentiality requested by the Member State from which the document originates | 4.4 | 10.5 | 8.77 | 9.75 | Note : In the column for 2002, the cases in which several exceptions were applied are not included in the breakdown according to the exception applied; in the other columns all the exceptions are identified. [1] ĠU L 145, tal-31.5.2001, p. 43 [2] Ara l-minuti ta’ l-1702 laqgħa tal-Kummissjoni [3] Rapport tat-30 ta’ Jannar 2004, COM(2004) 45 [4] “Dokumenti sensittivi huma dokumenti li ġejjin mill-istituzzjonijiet jew mill-aġenziji mwaqqfa minnhom, mill-Istati Membri, pajjiżi terzi jew Organizzazzjonijiet Internazzjonali, klassifikati bħala "TRÉS SECRET/TOP SECRET", "SECRET" jew "CONFIDENTIEL" skond ir-regoli ta' l-istituzzjoni rilevanti, li jħarsu l-interessi essenzali ta' l-Unjoni Ewropea jew ta' wieħed jew aktar mill-Istati Membri tagħha fl-oqsma koperti mill-Artikolu 4(1)(a), partikolarment is-sigurtà pubblika, kwistjonijiet militari u tad-difiża” (Art 9(1)) [5] Id-Deputat Segretarju Ġenerali tal-Parlament Ewropew, id-Direttur Ġenerali responsabbli mill-informazzjoni u l-protokoll fi ħdan is-segretarjat tal-Kunsill u d-Deputat Segretarju Ġenerali tal-Kummissjoni [6] ĠU C 22 , tat-28.1.2006, p. 19 [7] ĠU L 143, tal-11.6.2005, p. 38 u ĠU L 155 tal-25.6.2005, p. 29. [8] ĠU C 205 , ta’ l-20.8.2005, p. 32 [9] ĠU C 143 , tal-11.6.2005, p. 40 [10] ĠU C 132 , tat-28.5.2005, p. 36 [11] ĠU C 10 , ta’ l-14.1.2006, p. 29 [12] Kawża T-342/99 Airtours vs il-Kummissjoni [13] Kawża T-212/03 MyTravel vs il-Kummissjoni [14] ĠU L 106, tat-30.4.2005, p. 43 u ĠU L 48 tal-25.2.2006, p. 40. [15] ĠU C 217 , tat-3.9.2005, p. 46 [16] ĠU C 82 , tat-2.4.2005, p. 32 [17] ĠU C 69 , ta’ l-24.3.2007, p. 29 [18] ĠU C 257, tal-15.10.2005, p. 12. [19] ĠU C 93 , tas-16.4.2005, p. 34